OzLabs/hebrew-wiki-articles huggingface dataset:
נוהל אלמנת קש

צלף סער של צה"ל חמוש בבארט REC10 (רובה צלפים חצי-אוטומטי) במבצע שובר גלים, 2022]]
צלף צה"ל חמוש ברמינגטון M24 (רובה צלפים בריחי במלחמת חרבות ברזל, ינואר 2024]]
"נוהל אלמנת קש" הוא שמה הצה"לי של טכניקה קרבית, הכוללת השתלטות על מבנה אזרחי ושהייה בו בחתימה נמוכה (כלומר שבמבט מבחוץ לא ניתן יהיה להבחין כי בבית ממוקם כוח צבאי), ולרוב כוללת הצבת צלפים במבנה זה או במבנה סמוך לצורכי חיפוי באש מדויקת ותצפית.

הנוהל התפתח בצה"ל בעת לחימתו בדרום לבנון, ונעשה בו שימוש באינתיפאדה הראשונה והשנייה.

== השיטה ==
נוהל אלמנת קש כולל שלבים אחדים:
# הגעת הכוחות והשתלטות על הבית
#* כוח צבאי מגיע לבית, לרוב בשעות הלילה.
#* מיד אחרי ההשתלטות על הבית, האזרחים שנמצאים בו מוכנסים לאחד החדרים, אמצעי תקשורת כמו טלפונים סלולריים נלקחים מהם, ומופקדת עליהם שמירה.
#* אם בית זה שייך לפעיל טרור, מתבצעת סריקה בבית במטרה למצוא אמצעי לחימה ומידע מודיעיני.
# הכנת הבית לשהייה ולחימה
#* שלב זה עלול לכלול הזזת ריהוט, קידוח חרכים לצורכי ירי וכיוצא בזה.
#* הצבת קלעי סער ו/או צלפים שיספקו מודיעין צבאי (על ידי תצפית) וחיפוי באש מדויקת בעת הצורך.
#* השהייה יכולה לנוע משעות בודדות, במקרה של מבצע ממוקד, ועד מספר ימים.
# עזיבת הבית
#* על פי רוב, העזיבה תהיה גלויה, משום שבדרך כלל אין צורך להסתיר את העובדה שכוח צבאי שהה בבית.

== הסיבות לשימוש בנוהל ==
הסיבות להוצאה לפועל של אלמנת קש יכולות לנבוע מכמה צרכים מבצעיים. בדרך כלל הנוהל משמש לאחת מן המטרות הבאות:
# למטרות סיכול – הצבת מארב צלפים נגד מחבל המיועד לסיכול ממוקד או מעצר וקיים לגביו מידע כי עתיד להגיע לאזור מסוים. דוגמה למקרה כזה היא ניסיון מעצרו (שהוביל לחיסולו) של פעיל חמאס בגדה עבד אל-מג'יד דודין, במהלכו בוצעה אלמנת קש.
# ככוח חיפוי ולמטרות תצפית – במהלך מבצע מבוצעת לעיתים אלמנת קש בבית שנמצא בנקודה שולטת ומעניק יתרון טקטי. לדוגמה, בעת כניסה צבאית משמעותית ייתפסו בתים שולטים שיעניקו לצה"ל יתרון באש ותצפית.
# פעילות יזומה כחלק מפעילות בט"ש – משמש כמארב שיגרתי על מנת לגלות חמושים לא חוקיים ולטפל בהם. מאז נסיגת הצבא מרצועת עזה כמעט ולא בוצעה פעילות מעין זו, עד מבצע חרבות ברזל.

== ראו גם ==
* לוחמה בטרור
* צליפה בצה"ל

==קישורים חיצוניים==

* 
* [http://dc.fresh.co.il/dcboard.cgi?az=show_thread&om=10148&forum=Army&viewmode=all כתבה על אלמנת קש] מאת רונן ברגמן
* [http://www.youtube.com/watch?v=NNyR-d1S8Zk סרטון על אלמנת קש] של ארגון "שוברים שתיקה"
* 

== הערות שוליים ==

קטגוריה:טקטיקה ודרכי פעולה באינתיפאדה השנייה
קטגוריה:צה"ל: טקטיקה
Mii

סמליל הMii
Mii הן הדמויות המייצגות את השחקנים בקונסולות המשחקים השונות של נינטנדו.
הפעם הראשונה בהם דמויות ה-Mii היוו חלק חשוב הייתה עם יציאתו של נינטנדו Wii, בו יכלו השחקים לייצר דמויות Mii בעזרת שימוש ביישום "ערוץ הMii" (באנגלית: Mii Channel).

== Mii ב-Wii ==
בקונסולת המשחק Wii הייתה נגישות רבה לדמויות Mii, וברוב המשחקים החברתיים של נינטנדו (מריו קארט, Wii Sports וכדומה) היה ניתן להשתמש בהם. עם זאת משחקים רבים לא השתמשו בדמויות הMii.
ביישום ערוץ הMii השחקנים יכלו ליצור דמויות תוך שימוש במגוון סוגי עיניים, פנים, תסרוקות, אפים, פיות ועוד, ניתן היה גם לבחור את גובה הMii ואת צורתו הכללית (רזה, שמן). לאחר מכן נתבקשו השחקנים לתת לMii שם חיבה, לבחור את צבעו האהוב (צבע החולצה שלו), וניתן היה לכתוב את תאריך יום הולדתו, את השחקן שיצר אותו והאם הוא מועדף.

== Mii ב-3DS ==
נינטנדו 3DS הרחיב את אפשרויות בניית דמויות הMii, עם עוד תסרוקות, צבעי עור ופנים. תוספת חשובה ב-3DS הייתה המצלמה, בה עשה שימוש על מנת לראות את השחקן, ולמצוא לו דמות Mii דומה, מהרגע שהשחקן הסכים לדמות ה-Mii שנבחרה, הוא יכול לשנות אותה איך שרצה.
משחקים רבים לקונסולת ה-3DS תומכים בדמויות Mii, ביניהם Pilotwings Resort, Super Pokemon Rumble, Mario Kart 7 ועוד.

== Mii ב-Wii U ==
קונסולת ה-Wii U מאפשרת אף היא מגוון רחב של יצירת דמויות Mii, כנינטנדו 3DS, וניתן להעביר את הדמויות ביניהם.
בWii U דמויות Mii הן חלק גדול מהיישומים, שכן הדמות מייצגת את השחקן בפני העולם, הדמות מייצגת את השחקן ברשת החברתית החדשה "Miiverse" (שילוב של Mii וUniverse, כלומר: יקום דמויות הMii). במשחק Nintendo Land השחקנים היחידים הם דמויות הMii, מחופשים לדמויות המפורסמות של נינטנדו, שם ניתן לשחק עם חברים נוספים בעלי Wii U ברחבי העולם באמצעות המרשתת.

==Mii ב-Nintendo Switch==
בקונסולת הNintendo Switch התאפשר ליצור Mii, אך הדמות משמשת הרבה פחות במשחקים. ניתן להשתמש בMii כתמונת הפרופיל למשתמש בNintendo Switch וצריך ליצור Mii למשתמש My Nintendo. כמו כן ניתן לשחק בתור Mii לבחירתך במשחקים "Super Smash Bros Ultimate" ו"Mario Kart 8 Deluxe" אך ניתן לעשות כך גם במשחקים קודמים של הסדרות.

==קישורים חיצוניים==

קטגוריה:נינטנדו
קטגוריה:תוכנות שהושקו ב-2006
רבקה גולדברג

רבקה (ריטה) גולדברג היא ציירת ומשוררת ישראלית. נולדה בשנת 1950 בלונדון, אנגליה, ועלתה ארצה בשנת 1975. מאז מתגוררת בירושלים.

==השכלתה==
בעלת דוקטורט בביוכימיה (אוניברסיטת קיימברידג'). למדה ציור בקיימברידג’ וכן באקדמיה לאמנות ועיצוב בצלאל, בירושלים.

חברת האגודה לאומנות חזותית בישראל מאז 1999.

==תערוכות ויצירות==
תערוכות יחיד:
*אוניברסיטת קיימברידג’ (1971)
*גלריה אלון, ירושלים (1981)
*“נפש נופי ירושלים”, גלריית שרה איינשטיין, ירושלים (1996)
*“מראה ירושלים”, גלריית יקר, ירושלים (1997)
*גלריה טובה אוסמן, תל אביב (2000)
*“צבעי נחמה”, תיאטרון שרובר, ירושלים (2002)
*"פני ירושלים" בית האמנים, ירושלים (2010)

תערוכות קבוצתיות:
*תערוכה לכבוד 50 שנה לעצמאות מדינת ישראל (גלריית ז’רר בכר, 1998)
*תמונות מקומיות” (מוזיאון ישראל, 2001)
*תערוכה לכבוד יום ירושלים במתחם ממילא החדש (עיריית ירושלים, 2008)
*תערוכות בבית האמנים
*הגלריה הפתוחה (תירוש), יפו
*גלריית יקר.

עבודותיה כלולות באוספים פרטיים בישראל ובעולם.

עובדת בכתיבה ועריכה אקדמאית ומחברת שירה אנגלית.

== משפחתה == 
נשואה לסופר שלום פרידמן. אם לשתים וסבתא לשמונה נכדים, כולם מתגוררים בירושלים.

==קישורים חיצוניים==
* [http://www.art.org.il/?jerusalem-artists=%D7%92%D7%95%D7%9C%D7%93%D7%91%D7%A8%D7%92-%D7%A8%D7%91%D7%A7%D7%94%D7%A8%D7%99%D7%98%D7%94&c=3 רבקה גולדברג] באתר בית האמנים בירושלים
* [http://rifkahgoldberg.webs.com האתר של רבקה] אתר הבית של הציירת
* [http://www.mutualart.com/Events/Exhibitions/Rifkah-Goldberg--Jerusalem-Faces-and-Pla/EC08D77E88B0D76F#Info קישור לכתבה על תערוכה של הציירת] באתר MutualArt.com - The Web's Largest Art Information Service
* [https://museum.imj.org.il/artcenter/newsite/he/?artist=%D7%92%D7%95%D7%9C%D7%93%D7%91%D7%A8%D7%92,%20%D7%A8%D7%91%D7%A7%D7%94&list=%D7%92 מידע באתר מוזיאון ישראל]

קטגוריה:ישראליות ילידות אנגליה
קטגוריה:ישראלים ילידי אנגליה
קטגוריה:עולות בשנות ה-1970
קטגוריה:עולים בשנות ה-1970
קטגוריה:בעלות תואר דוקטור מאוניברסיטת קיימברידג'
קטגוריה:בעלי תואר דוקטור מאוניברסיטת קיימברידג'
קטגוריה:ציירות ישראליות
קטגוריה:ציירים ישראלים
קטגוריה:ישראליות שנולדו ב-1950
קטגוריה:ישראלים שנולדו ב-1950
Nexon

Nexon Co. Ltd. (נקסון, בקוריאנית: 넥슨) היא חברה דרום קוריאנית המתמחה בפיתוח ובהפצה של משחקי מחשב לקוריאה הדרומית ולשאר חלקי העולם. החברה הוקמה בסיאול ב-1994 והמטה הראשי שלה כיום נמצא בטוקיו, יפן, ומשרדים ראשיים בקוריאה, ארצות הברית ולוקסמבורג.

==היסטוריה==
חברת נקסון בע"מ הוקמה ב-1994 בסיאול, קוריאה הדרומית והפיצה את המשחק הראשון שלה, Nexus: The Kingdom of the Winds ב-1996. הצלחת המשחק גררה עימה פיתוח והפצה של משחקים אחרים דוגמת Dark Ages: Online Roleplaying, Elemental Saga, QuizQuiz, KartRider, Elancia, ו- Shattered Galaxy שחלקם כיום מופצים על ידי חברת-בת של נקסון, Kru Interactive. ב-2003 מפתחת המשחקים הדרום קוריאנית Wizet פיתחה ביחד עם נקסון את המשחק מייפל סטורי, שהפך עד מהרה למותג המצליח ביותר שהפיצה החברה, וסלל את הדרך להפצה כלל עולמית כאשר היום המשחק מופץ בגרסאות: קוריאנית, יפנית, דרום-מזרח אסיה, אמריקאית, סינית, תאילנדית, אירופאית, ברזילאית ועוד.

המטה הראשי שלה כיום נמצא בטוקיו, יפן, ומשרדים ראשיים אזוריים נמצאים בקוריאה (בסיאול), ארצות הברית וצפון אמריקה (בקליפורניה), ואירופה (בלוקסמבורג).

נקסון התחילה להיסחר בבורסה לניירות ערך של טוקיו בדצמבר 2011, ונכון ל-2011 היא החברה הגדולה ביותר ביפן שנסחרת בבורסה וחברת הטכנולוגיה השנייה בעולם שנסחרת בבורסה.

ב-3 בינואר 2019 דווח כי מייסד החברה, קים ג'ונג-ג'ו, מתכנן למכור את מניותיו בחברה (98%) תמורת סכום של 10 טריליון וון דרום-קוריאני (סכום השווה ערך ל-8.9 מיליארד דולר)

==משחקים==
נקסון כיום מפעילה עשרות משחקים המופצים בחינם, אם כי בכולם ניתן לסחור באופן גלובלי בנקודות הנקראות NX Cash (קרוי בעברית: "אנקס", "נקס", או "קאש"), אותן קונים בכסף אמיתי. הגבייה נעשית בעזרת PayPal, דואר או כרטיסים. שוויו של דולר הוא 1000NX Cash, ולא ניתן לסחור בNX בין שחקנים כאשר העובר על עבירה באמצעים לא כשרים זו צפוי לחסימה.

המשחקים שהופצו אי פעם על ידי החברה הם:
* מייפל סטורי
* מייפל סטורי אדבנצ'רס (לפייסבוק בלבד)
* מייפל סטורי 2
* MapleStory iTCG Online (בוטל)
* Shadow Company (בשלבי בטא ביפן)
* Navyfield 2
* Sudden Attack
* Mabinogi
* Wonder Cruise
* Zombie Misfits
* KartRider Dash (בשלבי בטא באמריקה)
* Nexus: The Kingdom of the Winds (המשחק הראשון שהופץ על ידם)
* Talesweaver
* Everplanet
* Shaiya Online (הוכרז בקוריאה)
* Legend of Darkness
* Asgard
* Elancia
* Elsword
* Dungeon Fighter Online
* Vindictus
* Dragon Nest
* Lunia
* EVE Online
* Warface (בטא פתוחה בקוריאה)
* Crazy Shooting Bubble Fighter
* Crazy Arcade BnB
* Nanaimo
* Zone 4
* קרטריידר
* Crazyracing Air Rider (נסגר)
* Sugar Rush (נסגר)
* QPlay
* Desktop Heroes (נסגר)
* Counter-Strike Online (זכויות נקנו מValve)
* War Rock (הועבר לבעלות Papaya play)
* Combat Arms
* Freestyle Football
* Audition (מופץ על ידי חברות אחרות)
* 103
* QuizQuiz R
* 2012: Seoul (נסגר)
* Grand Line (בוטל)
* Atlantica Online
* Legend of Edda
* 7 Souls
* Dragonica (מופץ ביפן בלבד וביתר העולם על ידי gPotato)
* Dekaron (הועבר לבעלות Papaya play)
* Corum Online
* Kunshu Online
* Quake Wars Online
* Chaos Online
* Counter-Strike Online 2
* Counter-Strike Nexon: Zombies

==קישורים חיצוניים==

* 
* [http://www.nexon.com/ האתר הרשמי בקוריאנית]
* [http://www.nexon.net/ נקסון אמריקה - האתר הגלובלי הרשמי באנגלית]

==הערות שוליים==

קטגוריה:חברות משחקי וידאו
רוברט צ'ארלס וילסון

רוברט צ'ארלס וילסון (באנגלית: Robert Charles Wilson; נולד ב-15 בדצמבר 1953) הוא סופר מדע בדיוני אמריקאי-קנדי.

== קורות חיים ==
וילסון נולד בקליפורניה שבארצות הברית, אך גדל ליד טורונטו שבקנדה בה חי רוב חייו. בשנת 2007 הפך לאזרח קנדי. הוא מתגורר היום בקונקורד, אונטריו עם אשתו, שרי. לוילסון שני בנים, פול ודבון. הוא מחברם של ספרים וסיפורים קצרים רבים בסוגת המדע הבדיוני והספרות הספקולטיבית ועבודותיו זכו פרסי הוגו, אורורה וקמפבל ובפרסים נוספים, והופיעו ברשימת רבי המכר. הסופר סטיבן קינג תיאר את וילסון כ"כנראה סופר המדע הבדיוני הטוב ביותר שכותב היום".

סיפורו הראשון פורסם בגיליון פברואר 1975 של המדע הבדיוני 'אנלוג' בשם בוב צ'אק טילסון. סיפוריו שתורגמו לעברית הם הספרים הכרונוליתים זוכה פרס קמפבל, סחרור זוכה פרסי הוגו וגפן וג'וליאן קומסטוק שיצא בהוצאת גרף. לספרו סחרור פורסמו שני המשכים שלא תורגמו לעברית, 'Axis' ו-'Vortex'.

== קישורים חיצוניים ==

* 

* [https://test2013133.wordpress.com/2011/07/07/%d7%92%d7%95%d7%9c%d7%99%d7%90%d7%9f-%d7%a7%d7%95%d7%9e%d7%a1%d7%98%d7%95%d7%a7/ על הספר "גוליאן קומסטוק" של רוברט וילסון], באתר הבית של מתי שמואלוף, כפי שהתפרסמה בעיתון ישראל היום.

קטגוריה:סופרי מדע בדיוני אמריקאים
קטגוריה:סופרים ויוצרים זוכי פרס נבולה
קטגוריה:סופרים ויוצרים זוכי פרס הוגו
קטגוריה:סופרים ויוצרים זוכי פרס גפן
קטגוריה:סופרי מדע בדיוני קנדים
קטגוריה:סופרים קנדים
קטגוריה:אמריקאים שנולדו ב-1953
Carry On (שיר של פאן)

Carry On הוא שיר של הלהקה פאן. השיר יצא לאור ב-23 באוקטובר 2012, כסינגל השלישי מאלבום האולפן השני של הלהקה, Some Nights. הקליפ לשיר צולם בניו יורק ויצא לאור ב-24 באוקטובר 2012.

השיר נכנס למצעד הסינגלים האמריקאי, בילבורד הוט 100, תחילה במקום ה-100, ולאחר כמה שבועות עלה למקום ה-20. במצעד מדיה פורסט בישראל דורג השיר במקום ה-7.

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! קנדה (Music Canada)
| פלטינה 
| 80,000
|-
! איטליה (FIMI)
| זהב 
| 15,000
|-
! ניו זילנד (RMNZ)
| זהב 
| 7,500
|-
! ארצות הברית (RIAA)
| פלטינה ×2
| 2,000,000
|}

== קישורים חיצוניים ==

* 

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי פאן
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי ג'ף באסקר
קטגוריה:שירים שהופקו על ידי ג'ף באסקר
קטגוריה:וידאו קליפים שבוימו על ידי אנתוני מנדלר
קטגוריה:שירים על התאבדות
בית הקברות היהודי בווייסנזה

דוגמה למאוזולאום מפואר, של רוזאלי ארנסט-מוטר
הצמחייה העבותה המאפיינת את השבילים הפנימיים של בית הקברות
בית הקברות היהודי בװַײְסְנזֵה (בגרמנית: Jüdischer Friedhof Berlin-Weißensee) הוא בית קברות יהודי ברובע וייסנזה בברלין, השני בגודלו באירופה. בית הקברות נוסד ב-1880, הוא משתרע של שטח של 42 הקטאר ומונה כ-115,500 חלקות קבר. קבורים בו אישים רבים מיהדות גרמניה, בהם הצייר לסר אורי, רעייתו של הרב לאו בק, הפילוסוף הרמן כהן, הסופר שטפן היים ורבים אחרים.

== תיאור בית הקברות ==
שער בית הקברות ומבני המנהלה והשירות (ברחוב הרברט באום) נבנו ב-1880 לפי תכנונו של האדריכל הוגו ליכט בסגנון דמוי רנסאנס איטלקי. לפני השער ניצבת מצבת זיכרון לנספי השואה ועליה המילים "יזכור השם מה היה לנו". מצבה זו הצטרפה לאנדרטה לנספים היהודים במלחמת העולם הראשונה שהוקמה ב-1927. סמוך להן לוח המנציח את קורבנות המאבק בנאציזם.

בית הקברות הגדול נחלק ל-120 חלקות, כאשר החלקות בהיקף הקרוב לגדר יועדו למשפחות המעמד הגבוה ונבנו בהן אחוזות-קבר דמויות מאוזוליאום. החלקות הפנימיות מקושרות בשבילים הנמתחים בצמחייה עבותה.

== היסטוריה ==
השטח נרכש על ידי הקהילה היהודית הראשית בברלין כאשר המקום בבית הקברות העתיק בגרוסה המבורגר שטראסה, שנחנך ב-1672, מוצה עד תומו.

במהלך השואה מונה על ידי הממשל הנאצי מרטין ריזנבורגר, לימים רבה של מזרח גרמניה, למעין-רב של בית הקברות. הוא ערך בבית הקברות טקסי דת יהודיים שונים, ושמר בו מאות ספרי תורה. בית הקברות שרד בימי גרמניה הנאצית ורוב מצבותיו לא ניזוקו, אך מבנה שירות שהוקם ב-1919 נהרס.

עקב חלוקת גרמניה לאחר מלחמת העולם השנייה נותר בית הקברות בברלין המזרחית ושימש את הקהילה היהודית הקטנה בעיר. הוא הוזנח ומצבו התדרדר. בשנות ה-70 של המאה ה-20 תוכנן להרוס חלק מבית הקברות לשם סלילת כביש, אולם התוכנית הוסרה עקב התנגדות הקהילה היהודית.

בשנת 2005, לרגל יובל 125 שנה לבית הקברות, החל גיוס משאבים לצורך שיקומו באמצעות סיוע מאונסק"ו ובתמיכת ראש עיריית ברלין קלאוס ווברייט.

== אישים הקבורים בבית הקברות ==
* הרברט באום
* מיכה יוסף ברדיצ'בסקי
* שטפן היים
* הרמן כהן
* לואי לבנדובסקי
* לסר אורי
* רודולף מוסה
* יהודה תיאודור
* יואל מילר
* לאו בק לא נקבר במקום אלא בלונדון. מצבתו הצמודה למצבת אשתו היא מצבת זיכרון בלבד.

== קישורים חיצוניים ==

* 

* 
* [http://www.dw.de/unesco-bid-for-berlin-jewish-cemetery/a-1695318-1 UNESCO Bid for Berlin Jewish Cemetery]

== הערות שוליים ==

*
אננייב

אננייב (באוקראינית: Ананьїв) היא עיר המהווה גם מרכז מנהלי במחוז אודסה, אוקראינה. העיר שוכנת על גדות הנהר טיליגול.

לפי מספר מקורות, בין המתיישבים הראשונים באזור היו יהודים ושמה הראשון של העיר, אנן, נובע מאחד משמותיו של אחד מהם, אנניאס (חנניה). ליד אננייב נמצאים שרידי יישוב קדום, מהמאה החמישית לפני הספירה. סמוך לשרידים אלו נמצאים תלים של יישוב מתקופת הברונזה, מהאלף השני לפני הספירה.

העיר אננייב נוסדה באמצע המאה ה-18 בתור המרכז המנהלי של מחוז אננייב. בעיר התיישבו פליטים שברחו משטחי הכיבוש העות'מאניים באוקראינה ומולדוביה. במסגרת "שלום סיסטובה" שנחתם בין האימפריה העות'מאנית לבין אוסטרו-הונגריה ב-1791 נמסר האזור לרוסיה. בשנת 1812, בעת פלישת נפולאון, ייסדו תושבי העיר קרן לשם סיוע במימון חימושן של יחידות ההגנה על רוסיה והתגייסו לצבא רוסיה.

באמצע המאה ה-19 היו בעיר כ-2,000 תושבים. לאחר ביטול הצמיתות ברוסיה, בשנת 1861, עדיין השתייכה רוב האדמה לאצולה המקומית ואיכרים חסרי אדמה חכרו ממנה אדמה חקלאית. אננייב הפכה למרכז אזורי למסחר בתוצרת חקלאית - בין היתר ירקות ודגנים - ובמוצרי מלאכת יד. בסוף המאה ה-19 היו בעיר בין היתר מפעלים לעיבוד תוצרת חקלאית, מזקקות ומפעלי סבון, סודה, שמן, טבק ולבני בניין.

עם התפתחות התעשייה בעיר עלה מספרם של האומנים, עובדי התעשייה והאינטלקטואלים בעיר. נוסדו שני בתי ספר ומוסדות חינוך נוספים. בתחילת המאה ה-20 התפתח בעיר גרעין נוער מהפכני שהקים ספריה ועיתון מחתרתיים בסגנון העיתון "איסקרה" והצטרף למפלגה הסוציאל-דמוקרטית הרוסית הבלתי חוקית. גרעין זה היה בקשר עם פעילי המפלגה באודסה ובקישינב וקיבל מהם חומרי הסברה.

בין השנים 1924–1940 הייתה אננייב חלק ממולדוביה שהייתה אז חלק מברית המועצות.

==יהודי אננייב==
בראשית המאה העשרים חיו באננייב כ-3,500 יהודים. בעקבות המלחמה ופוגרומים ביהודי העיר, וכן עקב תהליכי התיעוש והעיור, הצטמצם מספר התושבים היהודים בעיר, וערב פלישת הגרמנים לברית-המועצות ישבו בה כ-1,800 יהודים. 
הצבא הגרמני כבש את אננייב באוגוסט 1941 במבצע ברברוסה והגרמנים רצחו כ-300 יהודים. בספטמבר 1941 הועברה אנאנייב לשלטונה של רומניה וכשלוש מאות יהודים שנותרו בה רוכזו בגטו ונרצחו באוקטובר ובנובמבר 1941.

== אוכלוסייה ==
אוכלוסיית אננייב מהשנים 1959 עד ל-2015 מוצגת בטבלה הבאה:
{| align="center" border="0" cellspacing="2" cellpadding="6" style="border:1px solid #AAAAAA;"
|-bgcolor="#AAAAFF"
! 1959 !! 1989 !! 2001 !! 2005 !! 2006 !! 2007 !! 2008 !! 2009 !! 2010 !! 2011 !! 2012 !! 2013 !!2014 !! 2015
|- bgcolor="#f7f9ff"
| align=center| 7,900
| align=center| 10,515
| align=center| 9,476
| align=center| 9,145
| align=center| 9,056
| align=center| 8,898
| align=center| 8,836
| align=center| 8,723
| align=center| 8,713
|align=center|8,718
|align=center|8,659
|align=center|8,614
|align=center|8,563
|align=center|8,495
|}
on this site 1500 jews were killed by the eisentzgrupen during the holocaust

==דמוגרפיה==
על פי לשכת מפקד האוכלוסין של ארצות הברית לשנת 2001, השפה שרוב אוכלוסיית העיר דוברת היא אוקראינית (87.88%), עם מיעוט שדובר רוסית (9.43%) ורומנית (2.08%).
{| class="wikitable"
!פילוח דוברי השפות נכון ל-2001
|-
|
|}

==לקריאה נוספת==
* 

==קישורים חיצוניים==

* 
==הערות שוליים==

קטגוריה:מחוז אודסה: עיירות יהודיות
קטגוריה:גטאות באוקראינה
קטגוריה:יישובים שהוקמו ב-1753
קונסטנטין פאוקטיסטוב

קונסטנטין פאוקטיסטוב (ברוסית: Константин Феоктистов; ) קוסמונאוט סובייטי שהיה חלק מצוות הטיסה הראשונה בה שוגר צוות קוסמונאוטים. על תרומתו לתכנון חלליות בשנת 1966 הוענק לו פרס לנין ובשנת 1976 פרס ברית המועצות. פאוקטיסטוב היה הקוסמונאוט הסובייטי היחיד שלא היה חבר המפלגה הקומוניסטית.

==קורות חיים==
קונסטנטין פאוקטיסטוב נולד בוורונז'. בשנת 1942 הוא התנדב לצבא האדום. במהלך ביצוע משימה מעבר לקווי החזית נתפש ונורה בראשו על ידי קצין גרמני, אך שרד. לאחר החלמה פאוקטיסטוב שוחרר מהצבא והשלים לימודי בית הספר. בשנת 1949 התחיל ללמוד הנדסה באוניברסיטה הטכנית הממלכתית של מוסקבה ע"ש באומן.

עם סיום האוניברסיטה החל לעבוד במשרד תכנון תחת מיכאיל טיכונראבוב. בשנת 1955 השלים עבודת הדוקטורט. בשנת 1957 הם עברו למשרד תכנון שבראשה עמד סרגיי קורוליוב. פאוקטיסטוב תכנן שלמערכות חלל סובייטיות והתמחה במערכות נחיתה. בשנת 1964 ניקיטה חרושצ'וב דרש מצוות הטכני להכין חללית לטיסה בו ישתתף צוות קוסמונאוטים וזאת תוך זמן קצר. פאוקטיסטוב התנדב להשתתף במשימה זו. סרגיי קורוליוב תמך ברעיון וחשב שזה חשוב שאחד ממתכנני המערכות יהיה גם קוסמונאוט, בתמיכתו הוגמשו הדרישות הבריאותיות מה שאיפשר לכלול את פאוקטיסטוב ביחידת הכנה לטיסות חלל. הטיסה נערכה ב-12-13 באוקטובר בחללית ווסחוד 1 שלמעשה הייתה חללית ווסטוק משופרת להתאמה לצוות אנשים. בנוסף לפאוקטיסטוב כלל הצוות גם את ולדימיר קומרוב ובוריס יגורוב. לראשונה קוסמונאוטים טסו ללא חליפות חלל מיוחדות.

בהמשך פאוקטיסטוב עבר הכנות לטיסות נוספות אך לאור מצב בריאותו בדבר לא יצאה לפועל. בשנת 1987 עזב את יחידת הקוסמונאוטים. בשנת 1990 פאוקטיסטוב עזב תאגיד הטילים והחלל אנרגיה בו עבד. פאוקטיסטוב היה שותף בכיר בתכנון כל החלליות המאוישות הסובייטיות.

החל משנת 1990 עד לשנת 2005 לימד פאוקטיסטוב באוניברסיטה הטכנית הממלכתית של מוסקבה ע"ש באומן.

פאוקטיסטוב פרסם כ-150 ספרים בנושא תכנון חלליות והוא בעל כ-20 המצאות בתחום החלל.

==קישורים חיצוניים==

* [http://www.spacefacts.de/bios/cosmonauts/english/Feoktistov_Konstantin.htm תקציר נתונים באתר ספייספאקטס]
* [http://www.astronautix.com/f/feoktistov.html נתונים מאנציקלפדיית החלל]
* 
* 
* [https://www.gctc.ru/main.php?id=1038 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=1813 ביוגרפיה מפורטת] 

קטגוריה:קוסמונאוטים סובייטים
קטגוריה:מהנדסים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור אות הכבוד
קטגוריה:אנשי הצבא האדום במלחמת העולם השנייה
קטגוריה:אישים הקבורים בבית העלמין טרויקורובסקויה
קטגוריה:אישים שהונצחו על בולי ברית המועצות
קטגוריה:רוסים שנולדו ב-1926
קטגוריה:רוסים שנפטרו ב-2009
שולחנות נפרדים

שולחנות נפרדים (באנגלית: Separate Tables) הוא סרט דרמה אמריקאי בבימויו של דלברט מאן משנת 1958. תסריט הסרט מבוסס על מחזה בעל שם זהה של טרנס רטיגן. בסרט משחקים ריטה הייוורת', דברה קר, דייוויד ניבן, ברט לנקסטר ו-ונדי הילר. הסרט זכה בשני פרסי אוסקר ובפרס גלובוס הזהב.

==עלילה==
הסרט מגולל את סיפורם של דיירי בית מלון בבורנמות' בריטניה. מנהלת המלון, פאט קופר (ונדי הילר), מנהלת רומן סודי עם אחד מדיירי בית המלון, ג'ון מלקולם (ברט לנקסטר). מוד ריילטון-בל (גלדיס קופר) גרה ביחד עם בתה חסרת הביטחון העצמי, סיביל (דברה קר). סיביל מאוהבת בסתר באיש הצבא לשעבר, דייוויד אנגוס פולאק (דייוויד ניבן).

במהלך הסרט אשתו לשעבר של ג'ון, אן שנקלנד (ריטה הייוורת'), באה לבקרו כדי לנסות לאחות את נישואיהם. בנוסף מוד מגלה שדייוויד הטריד מינית כמה בחורות בעת הצגת תיאטרון והיא מנסה לסלקו מבית המלון. לבסוף ג'ון מתפייס עם אן ודייוויד נשאר בבית המלון למורת רוחה של מוד.

==צוות שחקנים==
* ריטה הייוורת' - אן שנקלנד
* דברה קר - סיביל ריילטון-בל
* דייוויד ניבן - דייוויד אנגוס פולאק
* ברט לנקסטר - ג'ון מלקולם
* ונדי הילר - פאט קופר
* גלדיס קופר - מוד ריילטון-בל
* קטלין נסביט - גלדיס מאת'סון
* פליקס איימאר - מר פואלר
* רוד טיילור - צ'ארלס
* אודרי דלטון - ג'יין
* מיי האלט - גברת מאצ'ם
* פריסצ'ילה מורגן - דורין

==פרסים ומועמדויות==
הסרט זכה בשני פרסי אוסקר; השחקן הטוב ביותר לדייוויד ניבן ושחקנית המשנה הטובה ביותר לונדי הילר. בנוסף הסרט היה מועמד לחמישה פרסים נוספים; הסרט הטוב ביותר להארולד הכט, השחקנית הטובה ביותר לדברה קר, התסריט המעובד הטוב ביותר לטרנס רטיגן ולג'ון גיי, הפסקול המקורי הטוב ביותר לדייוויד ראסקין והצילום הטוב ביותר לצ'ארלס לאנג.

ניבן זכה בפרס גלובוס הזהב לשחקן הטוב ביותר - סרט דרמה. בנוסף הסרט היה מועמד לעוד ארבעה פרסי גלובוס הזהב; סרט הדרמה הטוב ביותר, שחקנית הדרמה הטובה ביותר לקר, שחקנית המשנה הטובה ביותר להילר והבמאי הטוב ביותר לדלברט מאן.

הסרט היה מועמד לפרס איגוד התסריטאים לתסריט הטוב ביותר. בנוסף קר זכתה בפרס דוד דה דונטלו לשחקנית הזרה הטובה ביותר. הסרט זכה לציון של 77% מהאתר "Rotten Tomatoes" בהתבסס על 13 ביקורות.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1958

קטגוריה:סרטי דרמה אמריקאיים
קטגוריה:סרטי שחור-לבן אמריקאיים
קטגוריה:סרטים מבוססי מחזות
קטגוריה:סרטי יונייטד ארטיסטס
קטגוריה:סרטי ברט לנקסטר
קטגוריה:סרטי דייוויד ניבן
קטגוריה:סרטי דברה קר
מחזור פעולה

מחזור הפעולה D מוגדר בפרק הזמן בו מערכת פעילה ביחס לזמן המחזור השלם.
מחזור פעולה (אנגלית: Duty cycle) הוא מושג מתחום המדעים וההנדסה, שמתאר את חלק הזמן של פעולה מחזורית שבה פעילות מתקיימת. לדוגמה נורה שדולקת במשך חצי שנייה ואז כבה לחצי שנייה באופן מחזורי תהיה בעלת מחזור פעולה של 50%.

בנוסחה, מחזור הפעולה מוגדר באופן הבא:
<math>D = \frac{t}{\Tau}</math>, כאשר <math>t</math> הוא משך הזמן בו המערכת פעילה, ו-<math>\Tau</math> הוא משך זמן מחזור שלם.

==דוגמאות==
השליטה על זווית ההטייה של מנועי סרוו נעשית באמצעות שינוי מחזור הפעולה, בביולוגיה נהוג להשתמש במחזור פעולה לתיאור הזמן בו נוירונים נותרים פעילים.

קטגוריה:ערכים שבהם תבנית בריטניקה אינה מתאימה
קטגוריה:הנדסת מכונות
קטגוריה:מערכות בקרה
שאנדור וג

שאנדור וג (בהונגרית: Végh Sándor; 17 במאי 1912 – 17 בינואר 1997) היה כנר ומנצח הונגרי, שהיה לאזרח צרפת. בעיקר נודע כאחד מגדולי הכנרים במוזיקה קאמרית במאה ה-20.

==ביוגרפיה==
שאנדור וג נולד בקולוז'וואר, טרנסילבניה, שהייתה אז בשליטת הקיסרות האוסטרו-הונגרית. מאז 1920 שייכת קלוז'-נאפוקה לרומניה. הוא החל ללמוד נגינה בפסנתר בגיל שש. בשנת 1924 החל ללמוד נגינה בכינור ב, אצל ינו הובאי והלחנה אצל זולטאן קודאי. הוא החל קריירה של כנר סולן וב-1927 ניגן יצירה של ריכרד שטראוס בניצוח המלחין. בשנת 1930 סיים את הקונסרבטוריון, לאחר שזכה בפרס הובאי ובפרס מטעם המוסד בשנת 1927.

עם התפתחותו כסולן, הצטרף וג לשלישייה הונגרית עם הפסנתרנית אילונקה קראוס והצ'לן לסלו וינצה. בשנת 1934 היה לאחד החברים המייסדים של רביעיית המיתרים ההונגרית. בתחילה ניגן בכינור הראשון, אבל העביר את התפקיד לזולטאן סקלי ועבר לכיסא הכנר השני. עם הרביעייה ההונגרית ניגן את רביעיית המיתרים מס' 5 של בלה בארטוק בביצוע בכורה.

בשנת 1940 עזב וג את הרביעייה ההונגרית והקים רביעייה משלו, רביעיית וג. באותה עונה התמנה לפרופסור באקדמיה למוזיקה ע"ש פרנץ ליסט בבודפשט. הוא עזב עם הרביעייה את הונגריה ב-1946. הרביעייה המשיכה להופיע בקונצרטים עד אמצע שנות ה-70'; וג המשיך גם להופיע ככנר סולן. בשנת 1953 קיבל אזרחות צרפתית.

בשנת 1952 פגש את הצ'לן פבלו קזאלס, שהזמין אותו להצטרף אליו בסמינר קיץ בצרמט שבשווייץ, (1962-1953) ולהופיע מדי שנה בפסטיבל קזאלס בפראדס שבהרי הפירינאים (1969-1953). הוא מצא שההוראה מתאימה לאופיו, ולאחר זאת לימד בקונסרבטוריון של בזל (1963-1953), בפרייבורג (1962-1954), בדיסלדורף (1969-1962) ובאוניברסיטת מוצרטיאום בזלצבורג (1997-1971)

וג ייסד את הפסטיבל הבינלאומי למוזיקה קאמרית בצ'רבו ב-1962 והרבה לנצח שם. הוא ייסד את התזמורת הקאמרית שאנדור וג וניצח עליה למשך תקופה שנמשכה מ-1968 עד 1971. בשנים 1977-1974 ניצח על תזמורת פסטיבל מרלבורו. בשנת 1972, בהמשך להזמנה מהילרי טונסטול-בהרנס לבקר בקורנוול, ייסד וג את סמינר מפרץ פרוסיה הבינלאומי למוזיקאים http://www.i-m-s.org.uk/. ב-1978 התמנה למנצח של קאמרטה אקדמיקה זלצבורג שבאוניברסיטת מוצרטיאום. עם תזמורת זו הקליט את הדיבטימנטי והסרנדות, של מוצרט, הקלטה שזכתה בגראן פרי דו דיסק ב-1989.

== פרסים ואותות הוקרה ==
* תואר אביר לגיון הכבוד הצרפתי ב-1986
* דוקטור לשם כבוד מאוניברסיטת ווֹרְוִויק ומאוניברסיטת אֶקְזֶטֶר ב-1987
* מדליית זהב של זלצבורג ב-1987
* מינוי כבוד כמפקד מסדר האימפריה הבריטית (CBE) ב-1988

לאחר מחלה קצרה, בשנת 1997, מת שאנדור וג בבית חולים בפריילאסינג, מעבר לגבול מול זלצבורג

==קישורים חיצוניים==

<div class="mw-content-ltr">
* [http://www.mortimer.at/resources/Sandor_Vegh_Camerata_Academia.html.en Biographical article by Elizabeth Mortimer]
* http://www.cervo.com
</div>

קטגוריה:ערכים שבהם תבנית בריטניקה אינה מתאימה
קטגוריה:כנרים הונגרים
קטגוריה:מנצחים הונגרים
קטגוריה:מורים למוזיקה
קטגוריה:בוגרי האקדמיה למוזיקה ע"ש פרנץ ליסט
קטגוריה:צרפתים שנולדו ב-1912
קטגוריה:הונגרים שנולדו ב-1912
קטגוריה:הונגרים שנפטרו ב-1997
קארל רובי

קארל ג'וזף רובי, השלישי (באנגלית: Carl Joseph Robie, III; 12 במאי 1945 – 30 בנובמבר 2011) היה שחיין אמריקאי, אלוף אולימפי ושיאן עולם במשחה ל-200 מטר פרפר.

== ביוגרפיה ==
רובי נולד בדרבי שבפנסילבניה. הוא למד משפטים ושחה באוניברסיטת מישיגן.

===שיאן עולם===
בתחרות שנערכה בלוס אנג'לס ב-19 באוגוסט 1961 קבע רובי במשחה ל-200 מטר פרפר שיא עולם חדש של 2:12.6 דקות, שיפור לשיא העולם בן השנה של בן ארצו מייק טרוי (2:12.8 דקות). שיא זה החזיק מעמד 6 חודשים ונשבר על ידי יריבו קווין ברי מאוסטרליה (2:12.5 דקות). שישה חודשים לאחר מכן, הוא החזיר לעצמו את השיא העולמי לאחר ששיפר אותו פעמיים באותו היום וקבע לבסוף תוצאה של 2:10.8 דקות. חודשיים לאחר מכן, נשבר שיאו שוב על ידי קויין ברי (2:09.7 דקות) ושלושה חדשים לאחר מכן ברי שיפר את השיא שוב (2:08.4 דקות). חודשיים לאחר מכן, בתחרות שנערכה בטוקיו, יפן ב-18 במרץ 1963 רובי החזיר לעצמו את שיא העולם בתוצאה של 2:08.2 דקות.

במשחקים הפאן אמריקאיים שנערכו בסאו פאולו ברזיל בסוף אפריל אותה שנה זכה רובי במדליית זהב, במשחה ל-200 מטר פרפר בתוצאה של 2:11.3 דקות.

באולימפיאדת טוקיו (1964) זכה רובי במדליית כסף במשחה ל-200 מטר פרפר בתוצאה של 2:07.5 דקות, אחרי קווין ברי שקבע שיא עולם חדש של 2:06.6 דקות ולפני בן ארצו פרד שמידט (2:09.3 דקות). נוסף לכך, הוא סיים במקום רביעי במשחה ל-400 מטר מעורב אישי בתוצאה של 4:51.4 דקות. 

באוניברסיאדה שנערכה בבודפשט הונגריה בשנת 1965 זכה רובי בשתי מדליות, זהב וכסף. מדליית זהב, במשחה ל-200 מטר פרפר בתוצאה של 2:09.3 דקות ומדליית כסף, במשחה ל-400 מטר מעורב אישי בתוצאה של 4:55.3 דקות.

באוניברסיאדה שנערכה בטוקיו יפן בשנת 1967 זכה רובי ב-3 מדליות, זהב ו-2 כסף. מדליית זהב, במשחה שליחים 4x200 מטר חופשי בתוצאה של 7:56.5 דקות ומדליות כסף, במשחה ל-100 מטר פרפר בתוצאה של 58.0 שניות ובמשחה ל-200 מטר פרפר בתוצאה של 2:06.9 דקות.

===אלוף אולימפי===
באולימפיאדת מקסיקו סיטי (1968) זכה רובי במדליית זהב במשחה ל-200 מטר פרפר בתוצאה של 2:08.7 דקות, לפני מרטין וודרוף מבריטניה (2:09.0 דקות) ובן ארצו ג'ון פריס (הברית	2:09.3 דקות). נוסף לכך, הוא השתתף במשחה שליחים 4x100 מטר מעורב, אך למרות שהרביעייה האמריקאית זכתה במדליית זהב, אותה עת שחיינים ששחו בשלבי המוקדמות לא זכו במדליות.

ב-30 בנובמבר 2011 נפטר רובי בסרסוטה, פלורידה.

== תארים והישגים ==
* רובי קבע במהלך הקריירה שלו 4 שיא עולם חדשים במשחה ל-200 מטר פרפר.
* רובי זכה ב-9 תוארי אליפות ארצות הברית בשחייה, מהם 5 תארים ברציפות במשחה ל-200 מטר פרפר משנת 1961.
*בשנת 1976 זכה רובי להכלל בהיכל התהילה הבינלאומי של השחייה.

== ראו גם ==

* התפתחות שיא העולם במשחה ל-200 מטר פרפר

== קישורים חיצוניים ==

== הערות שוליים ==

 
קטגוריה:שחייני פרפר
קטגוריה:שחייני חופשי
קטגוריה:שחייני מעורב אישי
קטגוריה:אלופי האוניברסיאדה בשחייה
קטגוריה:שחיינים באולימפיאדת טוקיו (1964)
קטגוריה:שחיינים באולימפיאדת מקסיקו סיטי (1968)
קטגוריה:אלופים אולימפיים אמריקאים: שחייה
קטגוריה:זוכי מדליית כסף אולימפית אמריקאים: שחייה
קטגוריה:שיאני עולם אמריקאים: שחייה
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
קטגוריה:אמריקאים שנפטרו ב-2011
רוחמה שיין

רוחמה שיין (באנגלית: Ruchoma Shain; י"ח בכסלו תרע"ה, 6 בדצמבר 1914 – ה' בניסן תשע"ג, 16 במרץ 2013) הייתה סופרת ומחנכת חרדית, מחברת רב המכר "הכל לאדון הכל".

==ביוגרפיה==
נולדה בניו יורק, בתם הצעירה של הרב יעקב יוסף הרמן ואיידל לבית אנדרון. ביתם בלואר איסט סייד, שהתנהל באדיקות אורתודוקסית יוצאת דופן, בלט בהכנסת אורחים כמו כן שימש כאכסניה לגדולי הרבנים וראשי הישיבות מאירופה שהגיעו לניו יורק, ושיין עזרה להוריה בהכנסת האורחים. בשנת תרפ"ט (1929) נערכה בביתם אספה של ראשי ישיבות ובראשם הרב ברוך דב ליבוביץ, הרב שמעון שקופ, הרב אלחנן וסרמן, הרב ראובן גרוזובסקי והרב יוסף שלמה כהנמן, ושיין, שהייתה אז בת 14, הייתה אחראית על אירוח הרבנים. הרב ברוך דב ליבוביץ התאכסן בביתם במשך כשנתיים, ושיין הצעירה התקרבה אליו ונלוותה למסעותיו בארצות הברית לגיוס כספים למען ישיבתו.

בשנת תרצ"ב (1932), בגיל 17, נישאה למשה שיין, שהיה מתלמידי אביה. לאחר נישואיה נסעה עם בעלה למיר, שם למד בעלה בישיבת מיר. בתקופת מגוריהם במיר התקרבה מאוד לראשי הישיבה הרב אליהו ברוך קמאי והרב אליעזר יהודה פינקל ולמשגיח הרב יחזקאל לוינשטיין.

לאחר כשש שנים שבו משה ורוחמה שיין לניו יורק. השניים עסקו במשך שנים רבות בהוראה – בעלה עסק בלימוד תורה לצעירים במנהטן והיא שימשה מחנכת בבתי ספר של בית יעקב בברוקלין.

בשנת תשכ"ח (1968), לאחר הקמת שכונת מטרסדורף בירושלים וייסוד ישיבת תורה אור על ידי גיסה הרב חיים פינחס שיינברג, עלתה עם בעלה לישראל והתגוררה בשכונה במבנן שבו התגוררו רבנים ואישי ציבור ידועים ובהם גיסה הרב שיינברג, הרב אליעזר גולדשמידט, הרב קלמן כהנא, הרב מנדל וינבך והרב ישראל גנס. במשך שנים היא שימשה מרצה ויועצת בסמינר "חיי יהודית" לתלמידות ממוצא אמריקאי.

בשנת תשמ"ד (1984) פרסמה את ספרה האוטוביוגרפי "הכל לאדון הכל", המגולל את חיי אביה ומשפחתה בארצות הברית ומתאר את חוויותיה בשנות מגוריה בעיירה מיר. הספר יצא באנגלית וכעבור זמן תורגם לעברית ולשפות נוספות, והוא נחשב לאחד מרבי המכר הגדולים של הספרות החרדית. כעבור זמן יצאה לאור גרסה חדשה של הספר מעובדת לנוער. כמו כן פרסמה את הספר "לגעת בכוכבים" שבו העלתה את זיכרונותיה כמחנכת בארצות הברית.

בתחילת העשור הראשון של המאה ה-21 נסעה לניו יורק כדי להשתתף בשמחה משפחתית ובשל מצבה הרפואי לא יכלה לשוב לישראל. במשך שהותה בארצות הברית הרבתה לכתוב על כמיהתה לשוב לישראל, ואוסף המכתבים יצא כספר.

נפטרה בניו ג'רזי, ב-16 במרץ 2013, בגיל 98. ארונה הועלה לישראל והיא נקברה בהר הזיתים.

==ספריה==

* הכל לאדון הכל
* לגעת בכוכבים
* אורח מעל הכל
* הכל מאדון הכל
* הארות
*ילדיך היקרים

==קישורים חיצוניים==
* 
* 
* הספר [http://www.otzar.org/wotzar/book.aspx?63047 הכל לאדון הכל] באתר 'אוצר החכמה'
* 

קטגוריה:ניו יורק: אישים
קטגוריה:סופרות חרדיות ישראליות
קטגוריה:סופרות יהודיות אמריקאיות
קטגוריה:אנשי חינוך חרדים ישראלים
קטגוריה:עולות בשנות ה-1960
קטגוריה:אישים שהועלו לקבורה בארץ ישראל
קטגוריה:יהודים הקבורים בהר הזיתים: חלקת הנביאים
קטגוריה:כותבות אוטוביוגרפיה ישראליות
קטגוריה:כותבי אוטוביוגרפיה ישראלים
קטגוריה:משפחת הרמן
קטגוריה:ישראליות ילידות ארצות הברית
קטגוריה:ישראליות שנולדו ב-1914
קטגוריה:ישראלים שנולדו ב-1914
קטגוריה:ישראליות שנפטרו ב-2013
קטגוריה:ישראלים שנפטרו ב-2013
בייטס מוטל

הפוסטרים של ארבע העונות בכיוון השעון משמאל למעלה
בייטס מוטל (באנגלית: Bates Motel; בתרגום חופשי: "מלונית בייטס") היא סדרת דרמה אמריקאית, בכיכובם של ורה פרמיגה ופרדי היימור. הסדרה שודרה מ-18 במרץ 2013, ברשת A&E במשך חמש עונות.

"בייטס מוטל" היא סדרת פריקוול עכשווית לדמות המפורסמת נורמן בייטס, מהסרט הקלאסי "פסיכו" של אלפרד היצ'קוק. הסדרה מתארת את חייהם של נורמן בייטס ואמו נורמה לפני האירועים המתוארים בסרטו של היצ'קוק.

A&E בחרה לדלג על פיילוט הסדרה, והזמינה 10 פרקים לעונה הראשונה.

הסדרה החלה את שידוריה בישראל בתאריך 16 במאי 2013 בערוץ HOT3 של חברת התקשורת "HOT", ומאוחר יותר עברה לערוץ HOT Plus.

במאי 2014 חודשה הסדרה לעונה שלישית, שהחלה את שידוריה במרץ 2015. ביוני 2015 חודשה הסדרה לעונה רביעית וחמישית. העונה הרביעית שודרה בחודשים מרץ-מאי 2016, והעונה החמישית והאחרונה עלתה לשידור בפברואר 2017.

== הדמויות==
{| class="wikitable plainrowheaders"
|-
! rowspan="2" scope="col"| שחקן
! rowspan="2" scope="col"| דמות
! colspan="5"| עונות
|-
! scope="col"| 1
! scope="col"| 2
! scope="col"| 3
! scope="col"| 4
! scope="col"| 5
|-
| ורה פרמיגה
| נורמה בייטס
| colspan="5" bgcolor="#bdffb2" align="center"| תפקיד ראשי
|-
| פרדי היימור
| נורמן בייטס
| colspan="5" bgcolor="#bdffb2" align="center"| תפקיד ראשי
|-
| מקס ת'יריוט
| דילן מאסט
| colspan="5" bgcolor="#bdffb2" align="center"| תפקיד ראשי
|-
| אוליביה קוק
| אמה דקודי
| colspan="5" bgcolor="#bdffb2" align="center"| תפקיד ראשי
|-
| ניקולה פלץ
| בראדלי מרטין
| colspan="2" bgcolor="#bdffb2" align="center"| תפקיד ראשי
| bgcolor="#87cefa" align="center"| תפקיד אורח
|-
| נסטור קרבונל
| אלכס רומרו
| bgcolor="#ffcfb2" align="center"| תפקיד משני
| colspan="4" bgcolor="#bdffb2" align="center"| תפקיד ראשי
|-
| קני ג'ונסון
| כיילב קלהון
|
| bgcolor="#ffcfb2" align="center"| תפקיד משני
| bgcolor="#bdffb2" align="center"| תפקיד ראשי
| bgcolor="#87cefa" align="center"| תפקיד אורח
| bgcolor="#ffcfb2" align="center"| תפקיד משני
|}

==פרקים==

==קישורים חיצוניים==

* 

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות דרמה אמריקאיות
קטגוריה:A&E: תוכן מקור
קטגוריה:סדרות דרמת אימה
קטגוריה:יוניברסל טלוויזיה: סדרות טלוויזיה
דור (פיזיקת חלקיקים)

בפיזיקת חלקיקים, "דור" הוא אחד הסיווגים של חלקיקי היסוד מסוג פרמיונים: הקווארקים והלפטונים.

לפי המודל הסטנדרטי של פיזיקת החלקיקים קיימים שלושה "דורות":
{| border=0 style="text-align: center;"
|- style="border:1px solid #CCCCCC;" bgcolor="#f8f8f8" | טבלת הדורות
|- bgcolor="#ff9999"
| 
{| border=0 style="text-align: center;"
|-
|
| colspan="3" bgcolor=#f9f9ff style="border:1px solid #cfcfff;" | טבלת הדורות
|-
|
|
דור ראשון
|
דור שני
|
דור שלישי
|- bgcolor="#99cc99" 
| style="border:1px solid #CCCCCC;" bgcolor="#f8f8f8" rowspan="2" | קווארקים
|
קווארק למעלה
| 
קווארק קסום
|
קווארק עליון

|- bgcolor="#99cc99" 
|
קווארק למטה
|
קווארק מוזר
|
קווארק תחתון
|- bgcolor="#99ccff"
| bgcolor=#f9f9ff rowspan=2 style="border:1px solid #cfcfff;" | לפטונים
|
אלקטרון
|
מיואון
| 
טאו

|- bgcolor="#99ccff"
|
נייטרינו אלקטרוני 
|
נייטרינו מיואוני
|
נייטרינו טאואוני
|-
|}
|}
* ה"דורות" של כל חלקיק נבדלים זה מזה בטעם ובמסה, אולם הם בעלי אינטראקציות זהות. 

* בכל "דור" ישנם שני קווארקים ושני לפטונים. 
* כל דור של קווארקים כולל חלקיק בעל מטען חשמלי של <math>+2/3e</math> (קווארק למעלה) וחלקיק בעל מטען חשמלי של <math>-1/3e</math> (קווארק למטה).
* כל דור של לפטונים כולל חלקיק בעל מטען חשמלי של <math>-e</math> (חלקיק "דמוי" אלקטרון) וחלקיק חסר מטען חשמלי (נייטרינו).
* ככל שחלקיק הוא מדור גבוה יותר המסה שלו גדולה יותר (מלבד עבור הנייטרינו). לדוגמה: המסה של אלקטרון, שהוא לפטון מהדור הראשון, היאMeV/c<sup>2</sup> 0.511 בעוד שהמסה של המיואון, שהוא לפטון מהדור השני, היא MeV/c<sup>2</sup> 106 . הטאו, שהוא הלפטון מהדור השלישי, מסתו כבר 1777 MeV/c<sup>2</sup>. במקרה של הנייטרינו המסות אינן ידועות כיום, אולם יש מדידות עקיפות שמעלות את האפשרות שיחס הדורות לא שווה ליחס המסות.
*החלקיקים מהדורות הגבוהים אינם יציבים. לאחר הווצרם הם מתפרקים במהירות לחלקיקים מהדור הראשון.

המושג "דור" נטבע על ידי חיים הררי בשנת 1976.

==ראו גם==

* המודל הסטנדרטי של פיזיקת החלקיקים

==הערות שוליים ==

קטגוריה:פיזיקת חלקיקים
קטגוריה:חלקיקים אלמנטריים
ב (מתמטיקה)

במתמטיקה, יש שימוש באות ב׳ בייצוג עוצמות אינסופיות. השימוש באות ב׳ במתמטיקה דומה לשימוש באות א' (אָלֶף אֶפֶס), אך אינו זהה (אלא בקבלת השערת הרצף המוכללת כנכונה). בניגוד לשימוש ב־<math>\aleph</math>, השימוש ב־<math>\beth</math> לא בהכרח מכסה את כל העוצמות האינסופיות שקיימות.

== הגדרה ==
ראשית נגדיר

:<math>\beth_0=\aleph_0</math>

כלומר, <math>\beth_0</math> הוא העוצמה של כל קבוצה בת מנייה אינסופית. כעת נגדיר

:<math>\beth_{\alpha+1}=2^{\beth_{\alpha}}</math>

כלומר, כל <math>\beth_{\alpha}</math> הוא העוצמה של קבוצה המהווה קבוצת חזקה של קבוצה שעוצמתה היא <math>\beth_{\alpha-1}</math>.

בצורה כזאת ניתן להתאים לכל מספר טבעי n עוצמה <math>\beth_n</math>. ניתן להרחיב את ההגדרה לכל מספר סודר על ידי הגדרה לסודרים גבוליים:

:<math>\beth_{\lambda}=\sup\{ \beth_{\alpha}:\alpha<\lambda \}</math>

וסודרים עוקבים כמו קודם.

לפי משפט קנטור, לכל עוצמה אינסופית יש עוצמה אינסופית גדולה יותר, ואין עוצמה אינסופית גדולה ביותר. לכן לכל <math>\beth_{\alpha}</math> קיים <math>\beth_{\alpha+1}</math> שגדול ממנו.

== קשר לשימוש ב־ℵ׳ במתמטיקה ==
השערת הרצף (שלפיה עוצמת הרצף היא העוצמה האינסופית הקטנה ביותר שאינה בת מנייה) שקולה למשפט <math>\beth_1=\aleph_1</math>. השערת הרצף המוכללת שקולה למשפט <math>\beth_\alpha = \aleph_\alpha</math>.

יש המסמנים את עוצמת שדה המספרים הממשיים באות <math>\aleph</math>, וכך מקבלים <math>\beth_1=\aleph</math>.

קטגוריה:תורת הקבוצות
קטגוריה:אינסוף
Break on Through (To The Other Side)

"Break On Through (To the Other Side)" הוא שיר של להקת הרוק האמריקאית הדלתות. זהו שיר הפתיחה של אלבום הבכורה שלהם מ-1967, The Doors. אלקטרה רקורדס הוציאה את השיר כסינגל הראשון של הלהקה, שהגיע למקום ה-126 בארצות הברית. למרות כישלונו של הסינגל להשפיע על מצעדי מכירות התקליטים, הוא עדיין היה אחד השירים הפופולריים ביותר של הלהקה, והפך למבוקש בהופעותיה.

עשרים וארבע שנים לאחר יציאתו המקורית, "Break On Through" הפך ללהיט קטן בבריטניה לאחר שיצא כסינגל מתוך אלבום הפסקול לסרט הדלתות, והגיע למקום ה-64 במצעד הסינגלים הבריטי.<ref></ref>

==סקירה==
השיר מופיע כפותח את אלבום הבכורה. חברת התקליטים של הלהקה Elektra, התנגדו לשימוש במילים "she gets high" ("היא עפה גבוה", ביטוי להתמסטלות) כי זוהי התייחסות לשימוש בסמים. בכל ההוצאות של אלבום הבכורה המשפט הזה נכתב וכל מילות השיר הופיעו, עד 1990 שבו מחקו את המילה "high" וכך מוריסון שר "she gets" ארבע פעמים. עד היום, תחנות רדיו משתמשות בגרסה המצונזרת.

==ניתוח מוזיקלי==
בדומה לשירים פשוטים רבים, לשיר זה מקצב של ארבעה רבעים (4/4), לחן השיר דומה ל שירו של גיטריסט הבלוז, אלמור ג'יימס "Stranger Blues".

השיר מתחיל עם תופים בסגנון ג'אז שדומים לפתיחת השיר של דקסטר גורדון, "Soy Califa" עם תיפופו של בילי היגינס. התיפוף מתבצע במצילות. מתופף הלהקה ג'ון דנסמור רצה להשתמש בטכניקות של המוזיקה הברזילאית, בוסה נובה ולכן החליט להשתמש בטכניקה זו בשיר.

לאחר מכן נשמע סולו עוגב של ריי מנזרק הדומה לשירו של ריי צ'ארלס "What'd I Say" יש כמה הערות שאינן במקומם מכוונות בזה. קלידי הבס של מנזרק גם נשמעים בטכניקה של בוסה נובה עד לסוף השיר.

== ביקורות ==
בביקורת שירים עבור AllMusic, המבקרת לינדזי פלנר העירה כי המילים של מוריסון "חושפות אוריינות שרק לעיתים רחוקות שולבה במוזיקת רוק":<blockquote>מיד המילים מצביעות על כך שמשהו שונה ... "Break On Through" בנוי כמו שיר אהבה. עם זאת, הניסוח של מוריסון משלב בחוכמה מילים רומנטיות כמו "I found an island in your arms/A country in your eyes" עם השורות הכמעט מרושעות "arms that chain[ed up]/Eyes that lie[d]".</blockquote>"Break On Through (To the Other Side)" תואר על ידי בילבורד כ"רוקר מלא התרגשות" שמייצג "הופעת בכורה עוצמתית". קאש בוקס אמר כי הסינגל הוא "מסלול נהיגה פועם שאמור לראות הרבה סיבובים". השיר נחשב גם לאחד השירים הגדולים ביותר של הלהקה. בשנת 2021, הגרדיאן דירג את השיר במקום השני ברשימת 30 שירי הדלתות הגדולים שלהם, ו-Louder Sound דירג אותו במקום החמישי ברשימת 20 שירי הדלתות הגדולים שלהם. בשנת 2012 נבחר השיר להיות מנוגן על מאדים במהלך משימה של נאס"א.

== משתתפים ==

* ג'ים מוריסון - שירה
* ריי מנזרק - אורגן ווקס קונטיננטל, קלידי בס
* רובי קריגר - גיטרה
* ג'ון דנסמור - תופים

==קישורים חיצוניים==

==הערות שוליים==

קטגוריה:שירי 1967
קטגוריה:שירי הדלתות
קטגוריה:שירים באנגלית
קטגוריה:שירים על סמים
קטגוריה:סינגלים בהוצאת אלקטרה רקורדס
דב צדקה

דב צדקה (נולד ב-1948), הוא קצין צה"ל בדימוס בדרגת תת-אלוף, שכיהן כראש המנהל האזרחי.

==ביוגרפיה==
צדקה נולד וגדל בחיפה. בנובמבר 1965 התגייס לצה"ל והתנדב לסיירת מטכ"ל. ביחידה עבר מסלול הכשרה כלוחם וכמפקד כיתה. בתום שירות החובה, בשנת 1968 השתחרר כסמל, אך לקח חלק כאיש מילואים במבצעים מיוחדים במלחמת ההתשה. לאחר מלחמת יום הכיפורים השלים כאיש מילואים קורס קציני חי"ר וסיים אותו בהצטיינות. עם הקמת יחידת שלדג גויס על ידי מוקי בצר להכשיר את לוחמי היחידה החדשה.

בשנת 1987 נענה לבקשת מפקד היחידה, משה יעלון, והתגייס לקבע כמפקד פלגה בסיירת מטכ"ל בדרגת סרן. בהמשך שימש כמפקד בית הספר למודיעין וסיור בדרגת סגן-אלוף ובשנת 1995 כראש המנהל האזרחי ברצועת עזה עד 1998, ובאותה שנה הועלה לדרגת תא"ל ומונה לראש המנהל האזרחי בגדה המערבית. ושימש בתפקידו באינתיפאדה השנייה. בשנת 2003 לאחר הודאת צדקה כי הדליף מידע לתקשורת, החליט הרמטכ"ל דאז, רא"ל יעלון, למנוע את קידומו הצבאי, ובעקבות זאת פרש צדקה מן הצבא.

החל מחודש מרץ 2015 ועד נובמבר 2016 הוביל מטעם מתאם פעולות הממשלה בשטחים משא ומתן עם בדואים המתגוררים בשטח C, על מנת להסדיר את מגוריהם. עבודתו הופסקה בעקבות תחקיר שהוא משמש במקביל יועץ בכיר לקרן המקבלת תרומות מהאיחוד האירופי.

==קישורים חיצוניים==

* .
* .
* .
* .
* .
* .

==הערות שוליים==

קטגוריה:לוחמי סיירת מטכ"ל
קטגוריה:ראשי המנהל האזרחי
קטגוריה:תתי-אלופים בצה"ל
קטגוריה:לוחמי יחידת שלדג
קטגוריה:ישראלים שנולדו ב-1948
נמל יבשתי

נמל יבשתי הוא מסוף יבשתי המחובר ישירות באמצעות כבישים או מסילות ברזל לנמל ימי ופועל כמרכז לאחסון סחורות והעברתם ליעדים בתוך יבשת.
בנוסף לתפקיד זה, נמל יבשתי עשוי לכלול גם מתקנים למיון ואיחוד סחורות, מתקני תחזוקה למובילי מטענים ושירותי מכס.
המיקום של מתקנים אלה בנמל יבשתי מעלה תחרותיות שלו מול נמל ימי בתחום אחסון וטיפול בסחורות.

== תוכניות לנמל יבשתי בישראל ==
רכבת ישראל וחברת נמלי ישראל מקדמות תוכנית להקמת נמל יבשתי באזור השרון, צמוד לכביש 6 ולמסילה המזרחית העתידית. נבחנות שתי חלופות למיקום: באזור קיבוץ אייל או באזור קיבוץ יד חנה שבעמק חפר.
התוכנית להקמת הנמל היבשתי נידונה לראשונה במאי 2007, בקיץ 2010 הייתה אמורה לצאת למכרז. שטח של הנמל המתוכנן אמור להיות 480 דונם עם אופציה להרחבה עתידית של 240 דונם.
אמורים להבנות מסילות הרכבת שיחברו לנמלי אשדוד ולנמל חיפה. הנמל המתוכנן אמור להיות בעל יכולת קליטה מקסימלית של עד 6,000 מכולות.

הקמת המתחם תאפשר את הרחבת שטחי אחסון המכולות ותקל על עומס התנועה בשערי הנמלים ותסיט את תנועת המשאיות מכבישי החוף.

בנוסף מתוכננים נמלים יבשתיים נוספים בישראל באזור כרמיאל, ראש פינה ונתיבות.

מעבר תרקומיא משמש כנמל יבשתי לסחורות בין חברון לנמל אשדוד.<ref></ref>

בפרויקט חיבורי נמל המפרץ שנאמד בכ-2 מיליארד ש"ח מוקמת תשתית תחבורה עבור נמל יבשתי בחיפה.<ref></ref>

== קישורים חיצוניים ==
* [http://www.slideshare.net/iritsach/ss-16450387 מצגת פרויקט נמל יבשתי]

==הערות שוליים==

יבשתי
קטגוריה:תשתיות תחבורה
יונה קרוננברג

יונה קרוננברג (נולד ביולי 1943, אוש קירגיזסטן, לשעבר ברית המועצות) הוא רופא אף אוזן גרון וסופר ישראלי, פרופסור בפקולטה לרפואה באוניברסיטת תל אביב.

==קורות חיים==
יונה קרוננברג נולד ביולי 1943 בקולחוז בקירגיזסטן להורים שברחו מפולין עם כיבושה על ידי הגרמנים. לאחר תום מלחמת העולם השנייה, המשפחה חזרה לפולין ולאחר מסע ארוך ברחבי אירופה והמתנה לסרטיפיקט במחנה של הג'וינט באוסטריה, הם עלו לישראל ב-1948. לאחר שהות קצרה במחנה עולים השתכנה המשפחה במנשייה בתל אביב. למד ב"חדר" ביפו, בבית הספר המעורב בשכונת נווה צדק ובתיכון עירוני א' בתל אביב.

קרוננברג למד רפואה בווינה בשנים 1974 - 1976 ועבד במשך שנתיים בבית חולים בעיר קורנויבורג שבפאתי העיר וינה. נישא בווינה ליוליה, בתו של לדיסלאו פארדי שהיה סגן שר הבריאות בהונגריה. התמחה ברפואת אף אוזן גרון בציריך ב-1984 - 1985 אצל פרופ' אוגו פיש (Hugo Fisch) שהיה בזמנו בכיר מנתחי האוזניים בעולם.

בשנת 1976 חזר לישראל והתמחה במקצוע אף אוזן גרון במרכז רפואי שיבא בתל השומר עד יציאתו לפנסיה ב-2009.

==מתחומי עיסוקו==
קרוננברג הוא רופא אא"ג, ובמשך 20 שנה ניהל את מחלקת אא"ג במרכז הרפואי שיבא. מרצה מבוקש באיגוד הישראלי למחלות אא"ג, באוניברסיטה והוא מוזמן תדירות להרצאות בכנסים ולמתן קורסי ניתוח במחלקות. קרוננברג הוא חלוץ ניתוחי שתל שבלול בישראל ובין המובילים בנושא זה בעולם. ב-1989 בוצעו על ידו ניתוחי שתל שבלול הראשונים בישראל. קרוננברג הוא מומחה בטיפול בעצב הפנים, ליקוי שמיעה, דלקות אוזניים וסחרחורת והוא מוביל בישראל בגישות הניתוחיות השונות לטיפול במחלות אלו. הוא פיתח שיטות ניתוחיות חדשניות במקצוע אא"ג: שיטת SMA לביצוע ניתוח שתל השבלול המקצרת את משך הניתוח ומפחיתה את סיבוכיה. שיטת SMA אומצה על ידי רופאים רבים בעולם. שיטת ניתוח MAPRO לניתוח של כולסטאתומה של המסטואיד. שיטה זו מאפשרת סילוק מלא של הכולסטאתומה ללא גרימת נכות.

לקרוננברג כ-200 פרסומים אקדמיים בעיתונות המקצועית.

== מספריו ==
* האוזן דלקות, ליקויים הטיפול והמניעה. תיאור מחלות האוזניים והטיפול בהן, פרולוג 1995.
* The Suprameatal Approach (SMA) An Alternative Surgical Technique for Cochlear Implantation Sheba Medical Center Tel-Aviv University 2001
* על השניצל מוצרט ובתי הקפה, טעמים ומראות בווינה. מדריך טיולים יוצא דופן המתאר ביד אוהבת את בתי הקפה, המאפים, המאכלים ופינות החמד בווינה, "מערכת" קיבוץ דליה 2006
* הבלון של יעלה. הסיפור על בלון שרצה לארץ הבלונים, "מערכת" קיבוץ דליה 2005
* הילד שאהב ללכת למרפאה. ילד אמיץ שלא פחד ממחלות ומתרופות, הוצאת המחבר 2006
* חנית הגורל. רומן היסטורי המתרחש בווינה ובישראל, המתאר מרדף אחר רוצחי הקיסרית אליזבט המתפתח למאבק איתנים למרגלות הר מגידו – ארמגדון, הוצאת "יונה" 2011

== קישורים חיצוניים ==
* [http://www.kronenberg.co.il פרופסור יונה קרוננברג]
* 

קטגוריה:ישראלים ילידי קירגיזסטן
קטגוריה:רופאי אף אוזן גרון ישראלים
קטגוריה:רופאים יהודים אוסטרים
קטגוריה:בוגרי תיכון עירוני א' (תל אביב)
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:ישראלים שנולדו ב-1943
הנרי סובל

הנרי סובל
הרב הנרי סובל (בפורטוגזית: Henry Sobel; 9 בינואר 1944 – 22 בנובמבר 2019) היה רב רפורמי ברזילאי שהיה נשיאה של Congregação Israelita Paulista בסאו פאולו שבברזיל, הקהילה היהודית השנייה בגודלה באמריקה הלטינית, במשך שלושים ושבע שנים.

==ביוגרפיה==
סובל נולד בליסבון, פורטוגל, ובילדותו עברה משפחתו לניו יורק, בה בגר והוסמך כרב רפורמי ב-1970. עם הסמכתו קיבל סובל את הזמנתה של הקהילה היהודית הרפורמית בסאו פאולו לכהן כרב הקהילה ועבר לברזיל. במהלך שנות ה-70 וה-80 של המאה ה-20 שיחק סובל תפקיד חשוב בשמירה על זכויות אדם בברזיל שנשלטה באותה עת בידי דיקטטורה צבאית. המקרה המפורסם ביותר בו לקח חלק היה גינויו, יחד עם הקרדינל הקתולי פאולו אבאריסטו ארנס ואחרים, את רציחתו של העיתונאי ולדימיר הרצוג בידי המשטר הצבאי. סובל סירב לקבל את גרסת הצבא כי הרצוג התאבד במעצרו על ידי כך שסירב לקבור את הרצוג מחוץ לגדר בית הקברות, מעשה שעורר הדים ברחבי ברזיל. סובל היה גם שותף לפרויקט ברזיל: לעולם לא עוד, שתיעד במחתרת בין השנים 1979 ו-1985 את הפרת זכויות האדם שנעשתה בידי הדיקטטורה הצבאית. סובל היה פעיל בקידום דיאלוג בין-דתי בברזיל, היה מהבולטים שבאנשי הדת בברזיל, ובמשך כשלושים שנה הוכר כמנהיגה הלא-רשמי של הקהילה היהודית בסאו פאולו.

במרץ 2007 נעצר סובל בשל גנבת עניבות בשווי 680 דולר אמריקני מחנות בפאלם ביץ', פלורידה. לאחר שהפקיד ערבות בגובה 3,000 דולר שב סובל לסאו פאולו, הכחיש את ההאשמות שהועלו נגדו, והשעה עצמו ממשרתו בקהילה. לאחר כשבוע אושפז סובל בבית החולים היהודי אלברט איינשטיין בשל מצב נפשי רעוע. במסיבת עיתונאים שערך בבית החולים לאחר מספר ימים מסר הודעה קצרה בה טען כי איננו יכול להסביר את מעשיו או להצדיקם, וכי הוא מתנצל על הגנבה ועל עוגמת הנפש שגרם.

בשנת 2008 פרסם סובל אוטוביוגרפיה תחת הכותרת "אדם, רב" (Um Homem, Um Rabino).

סובל נפטר במיאמי, פלורידה ב-22 בנובמבר 2019 לאחר מחלה. הותיר אחריו אישה ובת.

==לקריאה נוספת==
<div class="mw-content-ltr">
* Sobel, Henry. Um homem. Um rabino. Rio de Janeiro: EdiOuro, 2008
</div>

==קישורים חיצוניים==

* 
* רונן דורפן, [https://www.anumuseum.org.il/he/בלוג-בית-התפוצות/רצח-אחד-יותר-מדי-סיפורו-של-העיתונאי-היה/ סיפורו של העיתונאי היהודי שהביא לסיום השלטון הצבאי בברזיל], באתראנו, מרץ 2022

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:רבנים רפורמים
קטגוריה:רבנים ברזילאים
קטגוריה:יהודים פורטוגזים
קטגוריה:יהודים אמריקאים
קטגוריה:מהגרים מארצות הברית לברזיל
קטגוריה:אמריקאים שנולדו ב-1944
קטגוריה:אמריקאים שנפטרו ב-2019
קטגוריה:ברזילאים שנפטרו ב-2019
מסדר אוסמניה

מסדר אוסמניה (בעות'מאנית: Nişan-i Osmanî) היה מסדר ועיטור הצטיינות של סולטנות האימפריה העות'מאנית.

המסדר נוסד ב-9 בדצמבר 1861, מספר חודשים לאחר עלייתו לשלטון של הסולטאן אבדילאזיז. הענקת אות המסדר נעשתה לפי ראות עיניו של הסולטאן ושלא כמו מסדרים קודמים (בהם מסדר המג'ידיה) לא הייתה הגבלה על מספר החברים בדרגות השונות של המסדר, אם כי במקור הייתה הגבלה שכזו אשר הוסרה בהדרגה. בשנותיו הראשונות הורכב המסדר משלוש דרגות עד אשר בשנת 1867 הוספה הדרגה הרביעית. בין 1915 עד לסוף מלחמת העולם הראשונה, היה ניתן להעניק את אות המסדר בתוספת שתי חרבות מוצלבים אשר רק קצוותיהם ניראות מאוחרי הכוכב. תוספת זו נועדה לציין תרומה מיוחדת וגבורה בשדה הקרב, ישנה הערכה כי סך הכל כחמישה אחוזים מההענקות בתקופה זו היו עם חרבות.

==תיאור==
אות המסדר מורכב מכוכב בעל שבעה קודקודים עשוים אמייל בצבע ירוק, כאשר בין הקודקודים נמצאות קרנות מעוטרות. במרכז הכוכב נמצאת טבעת אמייל ירוקה אשר בתוכה עיגול אמייל בצבא אדום המכיל סהר מוזהב שמעליו הכיתוב; "בהסתמך על תמיכתו של האל הגדול, אבדילאזיז ח'אן, שליט האימפריה העות'מאנית". בצד השני של הכוכב מתואר סמל האימפריה והשנת 699, שנת ההקמה של האימפריה העות'מאנית. המדליית תלויה מסרט העיטור על ידי סהר וכוכב מוזהבים, סרט העיטור עצמו הוא בצבע ירוק בעל שני פסים אדומים באגפיו.

גרסה שנייה של אות מסדר זה היא בצורת סיכה הנענדת על החזה ולא תלויה מסרט. סיכה זו מורכבת במרכזה מאותה טבעת אמייל ירוקה המקיפה את סמל הסהר והכיתוב על רקע אמייל אדום. במקום הכוכב הירוק, סביב העיגול המרכזי ישנו כוכב בעל שבעה קודקודים מוכספים, המורכבים מקרנות מעוטרות. לסיכת הכוכב בדרגה הראשונה של המסדר באופן כללי קוטר 100 מ"מ, בעוד שלדרגה השנייה קוטר 90 מ"מ.

==דרגות==
* דרגה ראשונה: במקור הוגבל ל-50 חברים שהוענק להם לפני כן גם אות מסדר המג'ידיה.
* דרגה שנייה: במקור הוגבל ל-200 חברים.
* דרגה שלישית: במקור הוגבל ל-1,000 חברים.
* דרגה רביעית: במקור הוגבל ל-2,000 חברים.

==קישורים חיצוניים==

* [https://web.archive.org/web/20120501104355/http://www.obarsiv.com/english/Ottoman_Orders_and_Decorations.html עיטורים עות'מאנים] באתר הארכיונים ומרכז המחקר העות'מאני.

*
קטגוריה:האימפריה העות'מאנית: עיטורים